“Black Adam” Jalani Penggambaran Semula, Dwayne Johnson Kongsi Gambar Terbaru
Peminat yang menantikan filem terbaru DC Black Adam terpaksa menunggu sedikit lama apa tarikh tayangannya dianjak dari Julai ke Oktober 2022. Bagi memberikan yang terbaik kepada penonton, krew filem dan para pelakon kini sedang sibuk menjalani penggambaran semula filem itu. Bintang utama Black Adam, Dwayne Johnson memastikan peminat terus teruja menantikan filem superhero terbarunya dengan telah kongsikan gambar belakang tabir yang menampilkan Teth Adam dalam kostum penuh. Anda boleh gambar hitam-putih Black Adam dibawah: Black Adam akan dipimpin oleh Dwayne Johnson sebagai Teth-Adam atau anti-hero yang digelar Black Adam. Kisah latarbelakangnya pertama kali digoda semasa filem Shazam! yang ditayangkan pada 2019. Ini menandakan debut ‘live-action’ watak itu setelah hanya muncul dalam rancangan animasi dan filem seperti Young Justice. Adaptasi filem ini juga diharapkan dapat menampilkan pengenalan filem live-action dari Justice Society of America. Menyertai Johnson adalah Pierce Brosnan sebagai Doctor Fate, Noah Centineo sebagai Atom Smasher, Quintessa Swindell sebagai Cyclone, dan Aldis Hodge sebagai Hawkman. Barisan pelakon lain termasuklah Sarah Shahi, Marwan Kenzari, James Cusati-Moyer, Bodhi Sabongui, Mo Amer, dan Uli Latukefu dalam peranan yang tidak didedahkan. Berdasarkan watak Komik DC yang cipta oleh Otto Binder dan C.C. Beck, filem ini diarahkan oleh Jaume Collet-Serra (The Shallows, Jungle Cruise) dari skrip yang ditulis oleh Rory Haines dan Sohrab Noshiryani. Penerbitnya adalah Johnson, Dany Garcia, dan Hiram Garcia dari Seven Bucks Productions bersama dengan Beau Flynn dari FlynnPicturesCo, dengan Scott Sheldon mengawasi projek untuk FlynnPictureCo. Black Adam akan ditayangkan di pawagam pada 21 Oktober 2022. 